钦定古今图书集成/理学汇编/文学典/第114卷 > 南师仲
## 钦定古今图书集成/理学汇编/文学典/第114卷 > 南师仲

按《陕西通志》：“师仲，字子兴，渭南人，逢吉孙轩第三子
也。万历乙未进士。生有异兆，天资颖异，读父书，间收
王允宁散逸草，日夜校雠，伊吾为古文词，遂得允宁
具体。继父读中秘书，历少司成洗马。己酉典试留都，
得人称盛。贞皇帝崩，遗诏起历符卿奉常，晋少宗伯，
旋拜南大宗伯。师仲质素癯，腰不满围，隔膜见腑脏”，
而目睛烂烁，神气倍王。燃藜校录，至夜分不倦。所撰
制词，仿伊训虺诰，不作唐宋近来体。衷肠坦率，不问
家人生产，庭无噍呵，内外严肃，搜辑《玉允宁文集》三
十八卷，《刘东陵集》十卷，兄《宪仲集》三十六卷，增定《关
中文献志》八十卷，成父参议未竟之业。所著有《元麓
堂文集》五十卷，集杜诗五卷，《渭南志》二十五卷